钦定古今图书集成/明伦汇编/闺媛典/第372卷 > 《会苏曲》金·宗直
## 钦定古今图书集成/明伦汇编/闺媛典/第372卷 > 《会苏曲》金·宗直

七月望日，新罗儒理王使王女各率六部女子绩于广庭。八月望日乃考其工。负者设酒相与歌舞。百戏皆作。谓之“嘉俳。” 是时有负家女子起舞而歌曰《会苏》，后人因其声而作歌云。

《会苏曲》会苏曲，西风吹广庭，明月满华屋。王姬压坐
理缫车，六部女儿多如簇。尔筐既盈我筐空，酾酒椰
揄歌相逐。一妇叹，千室劝，坐令四方勤杼轴。